CELEX: 32011D0821
Language: da
Date: 2011-12-07 00:00:00
Title: 2011/821/EU: Kommissionens gennemførelsesafgørelse af 7. december 2011 om anerkendelse af Kap Verde i henhold til Europa-Parlamentets og Rådets direktiv 2008/106/EF for så vidt angår ordningerne for uddannelse af og udstedelse af kvalifikationsbeviser til søfarende (meddelt under nummer K(2011) 8998)  EØS-relevant tekst

9.12.2011   
            
            
               DA
            
            
               Den Europæiske Unions Tidende
            
            
               L 327/67
            
         KOMMISSIONENS GENNEMFØRELSESAFGØRELSE
   af 7. december 2011
   om anerkendelse af Kap Verde i henhold til Europa-Parlamentets og Rådets direktiv 2008/106/EF for så vidt angår ordningerne for uddannelse af og udstedelse af kvalifikationsbeviser til søfarende
   (meddelt under nummer K(2011) 8998)
   (EØS-relevant tekst)
   (2011/821/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2008/106/EF af 19. november 2008 om minimumsuddannelsesniveauet for søfartserhverv (1), særlig artikel 19, stk. 3,
   under henvisning til Cyperns anmodning af 13. maj 2005 og
   ud fra følgende betragtninger:
   
               (1)
            
            
               Ifølge direktiv 2008/106/EF kan medlemsstaterne beslutte at anerkende søfarendes kvalifikationsbeviser, der er udstedt af et tredjeland, hvis Kommissionen har anerkendt det pågældende tredjeland som værende i stand til at opfylde kravene i Den Internationale Søfartsorganisations (IMO) konvention om uddannelse af søfarende, om sønæring og om vagthold af 1978 (STCW-konventionen) (2), som revideret i 1995.
            
         
               (2)
            
            
               Ved breve af 13. maj 2005 og 1. december 2005 anmodede Cypern om anerkendelse af Kap Verde. Kommissionen har efter anmodningen foretaget en vurdering af ordningerne for uddannelse og udstedelse af kvalifikationsbeviser i Kap Verde for at kunne fastslå, om Kap Verde overholder alle kravene i STCW-konventionen, og om der er truffet passende forholdsregler til at forebygge svig i forbindelse med kvalifikationsbeviser. Vurderingen blev foretaget på grundlag af det kontrolbesøg, som eksperter fra Det Europæiske Agentur for Søfartssikkerhed aflagde i juni 2006. Under dette kontrolbesøg blev der konstateret visse mangler ved ordningerne for uddannelse og udstedelse af kvalifikationsbeviser.
            
         
               (3)
            
            
               Kommissionen fremsendte en rapport til medlemsstaterne om resultaterne af vurderingen.
            
         
               (4)
            
            
               Ved breve af 2. februar 2009, 8. december 2009 og 17. september 2010 opfordrede Kommissionen Kap Verde til at forelægge dokumentation for, at manglerne var afhjulpet.
            
         
               (5)
            
            
               Ved breve af 23. april 2009, 19. januar 2010, 4. december 2010, 25. februar 2011, 10. marts 2011 og 25. maj 2011 har Kap Verde fremsendt de ønskede oplysninger og dokumentation for gennemførelsen af hensigtsmæssige og tilstrækkelige korrigerende foranstaltninger, som afhjælper de fleste af de mangler, der blev konstateret ved vurderingen af opfyldelsen af kravene.
            
         
               (6)
            
            
               De resterende mangler vedrører dels mangel på bestemt uddannelsesudstyr i den vigtigste uddannelsesinstitution for søfartserhverv i Kap Verde og dels noget af kursusindholdet i forbindelse med afsnit A-III/2 i STCW-konventionen. Kap Verde er derfor blevet opfordret til at gennemføre yderligere korrigerende foranstaltninger på dette område. Disse mangler berettiger dog ikke til at sætte spørgsmålstegn ved, om Kap Verdes ordninger for uddannelse af og udstedelse af kvalifikationsbeviser til søfarende generelt overholder STCW-konventionen.
            
         
               (7)
            
            
               Resultaterne af vurderingen af opfyldelsen af kravene og evalueringen af de oplysninger, som Kap Verde har fremsendt, viser, at Kap Verde opfylder de relevante krav i STCW-konventionen, og at der er iværksat passende foranstaltninger til at forhindre svig i forbindelse med kvalifikationsbeviser.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Udvalget for Sikkerhed til Søs og Forebyggelse af Forurening fra Skibe —
            
         VEDTAGET DENNE AFGØRELSE:
   Artikel 1
   Kap Verde anerkendes i henhold til artikel 19 i direktiv 2008/106/EF for så vidt angår ordningerne for uddannelse af og udstedelse af kvalifikationsbeviser til søfarende
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 7. december 2011.
      
         
            På Kommissionens vegne
         
         Siim KALLAS
         
            Næstformand
         
      
   
   
      (1)  EUT L 323 af 3.12.2008, s. 33.
   
      (2)  Vedtaget af Den Internationale Søfartsorganisation.